als_Latn dik_Latn sag_Latn
“Jay dhe Solange kanë marrë përsipër përgjegjësitë e tyre për atë që ndodhi”- thuhej në një deklaratë të përbashkët. “Ata i kanë kërkuar falje njëri tjetrit dhe ne e kemi lënë ngjarjen pas krahëve, si një familje e bashkuar.” Punonjësi i hotelit, ku ndodhi ngjarja, u identifikua dhe u pushua nga puna. Menaxherët e hotelit thanë se ishin “të shokuar dhe të zhgënjyer” nga bërja publike e videos dhe thanë se çështjen do t’ia kalonin autoriteteve përkatëse.
Video 3-miutëshe tregonte Solange, e cila është këngëtare, që hyn në ashensor me Jay Z, Beyonce dhe truprojat e tyre. Ajo më pas sulmon reperin, gruaja e të cilit nuk ndërhyri fare. Njëri nga truprojet përpiqet ta ndalojë Solange-n, e cila fillon të shqelmojë drejt Jay Z. Regjistrimi nuk ka audio.
Deklarata e plotë u lëshua nga familja përmes Associated Press.
Në të thuhet: “Si rezultat i bërjes publike të videos së sigurimit në ashensor të hënën në 5 maj, janë bërë shumë spekulime mbi çfarë e nxiti incidentin e pafatë. Gjëja më e rëndësishme është që familja jonë e ka hedhur pas krahëve atë që ndodhi. Jay dhe Solange kanë marrë përsipër përgjegjësitë e tyre ngjarjen. “Të dy e dinë rolin që kanë luajtur në këtë çështje private, e cila u shfaq në publik. Të dy i kanë kërkuar falje njëri-tjetrit dhe ne kemi bërë para si familje e bashkuar. Raportimet se Solange ka qënë nën influencën e narkotikëve ose se ka shfaqur sjellje të papranueshme gjatë gjithë mbrëmjes janë thjesht të pavërteta.
Në fund të fundit, familjet kanë probleme dhe ne nuk bëjmë ndryshim. Ne e duam njëri-tjetrin dhe mbi të gjitha jemi një familje. Ne e kemi lënë pas këtë ngjarje dhe shpresojmë që kështu të do të bëjnë edhe të tjerët”.
Burimi: BBC News
als_Latn als_Latn als_Latn als_Latn als_Latn als_Latn